text: [{"text_idx": "#000000", "text": "Ta\u00f0 er sto\u0301rur munur a\u0301 heima- og u\u0301tiv\u00f8lli i\u0301 hondbo\u0301lti. Hetta ma\u0301 sta\u00f0festast eftir sto\u0301ra o\u0301sigurin mo\u0301ti Rumenia i\u0301 dag. F\u00f8royska manslandsli\u00f0i\u00f0 gj\u00f8rdi no\u0301gv a\u0301lopsmist\u00f8k og brendu no\u0301gvar ma\u0301lm\u00f8guleikar. F\u00f8royar taptu 25-17, eftir 14-10 til rumenar i\u0301 ha\u0301lvleikinum."}, {"text_idx": "#000001", "text": "F\u00f8royska li\u00f0i\u00f0 byrja\u00f0i annars dystin v\u00e6l, ho\u0301ast verjan skinkla\u00f0i eitt sindur. Nicholas Satchwell hev\u00f0i eina fra\u0301li\u0301ka byrjan i\u0301 f\u00f8royska ma\u0301linum vi\u00f0 4 bjargingum fyrstu 5 minuttirnar og vo\u0301ru F\u00f8royar ta\u0301 a\u0301 odda 3-2. Hetta var to\u0301 seinastu fer\u00f0 at okkara vo\u0301ru a\u0301 odda i\u0301 dystinum. Hetta serliga ti\u0301 at alt ov no\u0301gvir ma\u0301lm\u00f8guleikar vo\u0301ru brendir. Hetta var galdandi yvir allan dystin og vo\u0301ru flestu leikarar a\u0301 einum skoringsprosenti undir 50. Hetta gj\u00f8rdi, at talan gj\u00f8rdist um ein dyst, har rumenia leypandi \u00f8kti um lei\u00f0sluna. F\u00f8royska li\u00f0i\u00f0 kom til go\u0301\u00f0ar ma\u0301lm\u00f8guleikar, men skotavgrei\u00f0slan var ov va\u0301nalig. Bert 17 ma\u0301l blivu ta\u00f0 til og ta\u00f0 tala fyri seg.St\u00f8rsti glottin a\u0301 f\u00f8royska li\u00f0num var f\u00f8royski ma\u0301lverjin Nicholas Satchwell, sum sto\u0301\u00f0 ein go\u0301\u00f0an dyst vi\u00f0 17 bjargingum. Eisini komu Aleksandar Lacok og Hallur Arason inn og leiktu si\u0301n fyrst A-landsdyst. F\u00f8royska li\u00f0i\u00f0 mist Jo\u0301nas G. Djurhuus eftir 27 minuttir, ti\u0301 hann fekk ein har\u00f0an samanstoyt vi\u00f0 ein rumena og hol kom a\u0301 pannuna og bl\u00f8ddi hann illa.Talan var sum heild um eitt av lakaru avrikunum hja\u0301 okkara monnum i\u0301 hesari EM-undankappingini, men eru okkara enn vi\u00f0 i\u0301 kappingini um eitt pla\u0301ss i\u0301 EM-endap\u00e6linum."}, {"text_idx": "#000002", "text": "Seinastu dystirnir i\u0301 EM-undankappingini ver\u00f0a 26. og 30. apri\u0301l, ta\u0301 F\u00f8royar m\u00f8ta Ukraina a\u0301 heimav\u00f8lli og Eysturri\u0301ki a\u0301 u\u0301tiv\u00f8lli."}, {"text_idx": "#000004", "text": "Hesar 16 m\u00f8ta Sv\u00f8ri\u0301ki og I\u0301slandi"}]